
REGULAMENT DE ORGANIZARE ŞI FUNCTIONARE A COMISIEI TEHNICE
DE AMENAJARE A TERITORIULUI ŞI URBANISM A MUNICIPIULUI CÂMPULUNG 


 
1. Baza legală  
Legea nr. 350/2001 actualizată, privind amenajarea teritoriului şi urbanismul; Ordinul M.D.R.A.P. cu nr. 233/2016 pentru aprobarea normelor metodologice de aplicare a Legii nr. 350/2001 privind amenajarea teritoriului şi urbanismul şi de elaborare şi actualizare a documentaţiilor de urbanism, "Ghid privind metodologia de elaborare și conținutul-cadru al planului urbanistic zonal" - Indicativ GM-010-2000, Ordinul nr. 37/N din 8 iunie 2000 pentru aprobarea reglementării tehnice "Ghid privind metodologia de elaborare şi conţinutul-cadru al planului urbanistic de detaliu", Indicativ: G M 009 – 2000, ORDIN nr. 2.701 din 30 decembrie 2010 pentru aprobarea Metodologiei de informare și consultare a publicului cu privire la elaborarea sau revizuirea planurilor de amenajare a teritoriului și de urbanism.
2. Scopul înființării  
În scopul îmbunătăţirii calităţii deciziei referitoare la dezvoltarea spaţială durabilă, în coordonarea Primarului Municipiului Câmpulung, se constituie Comisia tehnică de amenajare a teritoriului şi urbanism (denumită în continuare „C.T.A.T.U.”), ca organ consultativ cu atribuţii de analiză, expertizare tehnică şi consultanţă, care asigură fundamentarea tehnică de specialitate a avizului arhitectului-şef.  
 
3. Constituirea comisiei 
Art. 3.1. Constituirea Comisiei tehnice de amenajare a teritoriului şi urbanism (denumită "C.T.A.T.U."), se face în conformitate cu prevederile art. 37 pct. 1 din Legea nr. 350/2001 privind amenajarea teritoriului şi urbanismul, cu completările şi modificările ulterioare. Comisia tehnică de amenajare a teritoriului şi urbanism este un organism cu atribuții de expertizare tehnică şi consultanță. Comisia tehnică de amenajare a teritoriului şi urbanism fundamentează din punct de vedere tehnic decizia structurii de specialitate din cadrul autoritătii locale, desemnată să emită avizul pentru documentantiile de amenajare a teritoriului şi urbanism, precum şi pentru studiile de fundamentare sau cercetări prealabile, conform competentelor existente, stabilite prin reglementările în vigoare.  
Art. 3.2. Alcătuirea C.T.A.T.U. şi regulamentul de funcționare a acesteia sunt aprobate de Consiliul Local al Municipiului Câmpulung.  
Art. 3.3. C.T.A.T.U. este compusă din specialişti din domeniul amenajării teritoriului şi al urbanismului, din specialiști în alte domenii conexe precum şi din reprezentanți ai administrației publice locale. 
Art. 3.4. Secretariatul comisiei este asigurat de structura de specialitate din subordinea arhitectului-şef.  
Art. 3.5. Şedintele CTATU se vor desfăşura numai dacă, cumulat, pe parcursul ședinței și pe perioada celor trei zile ulterioare în care membrii comisiei pot transmite observații pe email, se întruneşte cvorumul necesar de jumătate plus unu din numărul membrilor comisiei. 
[bookmark: _Hlk84231423]Art. 3.6. În ședintele CTATU se vor introduce doar documentații de urbanism pentru care a fost încheiată procedura de informarea publicului și pentru care a fost plătită taxa de examinare în CTATU;
Art. 3.7. Procedura de informarea publicului se va desfășura prin grija responsabilului cu aceasta, reprezentant al primăriei conform Regulamentul local de implicare a publicului în elaborarea sau revizuirea planurilor de urbanism și amenajare a teritoriului.

4. Atribuțiile Comisiei Tehnice de Amenajare a Teritoriului şi Urbanism stabilite prin Legea nr. 350/2001 actualizata  
Art. 4.1. În temeiul dispozițiilor art. 37 alin. (4) din Legea nr. 350/2001 actualizată, privind amenajarea teritoriului și urbanismul, Comisia tehnică de amenajare a teritoriului și de urbanism fundamentează din punct de vedere tehnic decizia structurii de specialitate din cadrul autorității locale, desemnată să emită avizul pentru documentațiile de amenajarea teritoriului și urbanism, precum și pentru studiile de fundamentare sau cercetări prealabile, conform competențelor existente, stabilite prin reglementările în vigoare pentru Comisia tehnică de amenajare a teritoriului și de urbanism;
Art. 4.2. Conform prezentului regulament, CTATU are următoarele atribuții:  
a) analizează și fundamentează avizul arhitectului șef privind Planul Urbanistic General al Municipiului Câmpulung și Regulamentul Local de Urbanism aferent;
b) analizează și fundamentează avizul arhitectului șef din punct de vedere tehnic şi al respectării legislației în vigoare, al respectării Planului Urbanistic General (P.U.G.) şi a Planurilor Urbanistice Zonale (P.U.Z.), privind documentațiile de amenajare a teritoriului sau documentațiile de urbanism (fazele P.U.Z. şi P.U.D.), precum şi studii de fundamentare sau cercetare;  
c) analizează documentații depuse în vederea obținerii Avizului de Oportunitate;
d) analizează studiile şi documentatiile de urbanism întocmite de Municipiul Câmpulung în etapele prevăzute prin contractele de proiectare (aviz preliminar, aviz de consultare, aviz de principiu, după caz);  
e) semnalează Consiliului Local și Primarului disfuncționalități apărute în structura urbană (incompatibilităti funcționale, agresarea cadrului natural, alterarea esteticii urbane, a morfologiei spațiale, afectarea patrimoniului construit etc.);  
f) înaintează propuneri primarului de întocmire a unor documentații care să conducă la diminuarea sau înlăturarea unor disfunctionalități identificate/apărute;
g) avizează teme de proiectare pentru investițiile majore ale Primăriei Municipiului Câmpulung la solicitarea direcțiilor inițiatoare din primărie.
h) analizează teme pentru concursuri de urbanism, amenajarea teritoriului şi arhitectură, organizate de administraţia locală pentru obiective de interes public;

Art. 4.3. Observațiile membrilor CTATU stau la baza întocmirii avizului Arhitectului Șef, conform prevederilor legale în vigoare.  
Art 4.4. La şedintele de avizare nu pot participa în luarea deciziilor membrii care au calitatea de autor /coautor al documentațiilor/proiectelor. Aceștia pot participa în luarea deciziilor la proiectele de pe lista de ședință, la care nu au participat sub nicio formă, dar nu vor participa la dezbaterile în cazul proiectelor de pe lista de ședință unde au calitatea de autor – coautor sau chiar investitor al documentațiilor/proiectelor.
Art. 4.6. Documentele CTATU vor purta antetul Municipiului Câmpulung. 
Art. 4.7. Sunt supuse analizei Comisiei Tehnice de Amenajare a Teritoriului şi Urbanism conform prevederilor Legii nr. 350/2001, actualizată, următoarele documentații de amenajarea teritoriului: 
a) documentații de amenajarea teritoriului și urbanism (PATA, PUG, PUZ, PUD, etc, cât și regulamentele de urbanism aferente – după caz) ; 
b) studii de fundamentare a documentațiilor de amenajarea teritoriului și de urbanism sau alte studii de specialitate ;
c) studii de oportunitate întocmite în vederea motivării necesității inițierii planurilor urbanistice zonale pentru modificarea prevederilor documentatiilor de amenajare a teritoriului si de urbanism aprobate conform Legii nr. 350/2001 cu modificarile si completarile ulterioare;
d) studii de prefezabilitate, studii de fezabilitate, planuri integrate de dezvoltare și expertize tehnice, pentru proiecte de investiții publice (indiferent de beneficiar și de situația juridică a terenului ) cât și pentru investițiile al carui beneficiar este Municipiul Câmpulung ; 
e) programe de refacere a mediului inconjurator ;
f) programe/intervenții privind regenerarea urbană a unor zone din cadrul municipiului Câmpulung;
g) alte documentații la solicitarea Primarului sau Consiliului Local al Municipiului Câmpulung pentru zone insuficient reglementate prin documentații urbanistice și de amenajare a teritoriului. 
 
5. Componența Comisiei Tehnice de Amenajare a Teritoriului şi Urbanism 

Art. 5.1. În temeiul dispozițiilor art. 37 alin. (2) din Legea nr. 350/2001 actualizată, privind amenajarea teritoriului și urbanismul, Comisia tehnică de amenajare a teritoriului şi urbanism este formată din specialişti din domeniul amenajării teritoriului şi al urbanismului, secretariatul tehnic al comisiei fiind asigurat de structura de specialitate din subordinea arhitectului-şef.  
Art. 5.2. Membrii comisiei sunt specialiși atestați din domeniul urbanismului, arhitecturii, monumentelor istorice, arheologiei, precum si din domeniul sociologiei, economiei, geografiei, ingineri constructori, ingineri de rețele edilitare, transport. 
Art. 5.3. Componența Comisiei de Amenajare a Teritoriului si Urbanismul şi regulamentul de funcționare se aprobă prin Hotarare de Consiliul Local al Municipiului Câmpulung. 
Art. 5.4. Comisia Tehnică de Amenajare a Teritoriului şi Urbanism este compusă din 9 membrii permanenți cu drept de vot. 
Art. 5.5. Comisia Tehnică de Amenajare a Teritoriului şi Urbanism compusă din specialiști în domeniul amenajării teritoriului şi al urbanismului va avea urmatoarea structură: 
· membrii;  
· secretariat tehnic al comisiei;
· invitați (consultanți), după caz;
La lucrările Comisiei Tehnice de Amenajare a Teritoriului şi Urbanism, în funcție de documentațiile prezentate, pot participa și invitați (consultanți) care nu au drept de vot. 
 
6. Modalitatea de funcționare  
Art. 6.1. Comisia Tehnică de Amenajare a Teritoriului şi Urbanism functionează şi se întrunește, de regulă, o dată pe lună, sau ori de câte ori este necesar, la convocarea dispusă de primarul sau de arhitectul șef cu cel puțin 5 zile lucrătoare față de data desfășurării comisiei. 
Art. 6.2. Lucrările ședintei sunt conduse de președintele Comisiei Tehnice de Amenajare a Teritoriului şi Urbanism. 
Art. 6.3. Comisia Tehnică de Amenajare a Teritoriului şi Urbanism este considerată legal constituită prin prezentarea de observații a: 1/2 + 1 din membrii săi. Se vor lua în considerare observațiile prezentate de mebrii atât în cadrul ședinței întrunite online cât si pe parcursul a trei zile ulterioare ședinței, în care membrii comisiei pot transmite eventuale observații pe email. În cazul in care nu se poate asigura această majoritate sedința se va organiza la o data ulterioară, la convocarea primarului sau a arhitectului șef.  
Art. 6.4. Propunerea ordinii de zi se face de secretariatul C.T.A.T.U. după verificarea documentațiilor din punct de vedere al metodologiei de elaborare și conținutul-cadru, și se aprobă de coordonatorul de lucrări. Ordinea de zi va fi afișată pe site-ul Primariei Municipiului Câmpulung în ziua în care este dispusă convocarea ședinței. 
Art. 6.5. Membrii comisiei au obligația de a studia în prealabil documentațiile supuse avizării, urmând să-și exprime observațiile asupra acestora ori direct în cadrul ședinței întrunite online ori în scris, pe email, într-un interval de maxim trei zile după întrunirea ședinței. Documentațiile incluse pe ordinea de zi a ședintei vor fi transmise în format electronic membrilor comisiei, pe adresele de e-mail furnizate. 
Art. 6.6. Convocarea membrilor Comisiei Tehnice de Amenajare a Teritoriului şi Urbanism se realizeaza cu cel puțin 5 zile lucrătoare înainte de data întrunirii comisiei prin invitații transmise prin fax, telefon sau e-mail. Odată cu invitațiile de convocare vor fi transmise, pe email, și documentațiile de urbanism ce se află pe lista de ședință;
Art. 6.7. Având în vedere numărul mare de specialiști ce fac parte din comisie, precum și distanțele mari la care aceștia își au domiciliul sau sediul activității, ședințele se vor organiza online. Membrii comisiei au obligația să se conecteze online la ședinta în ziua și la ora stabilită si să semneze lista de prezență. În cazul în care, din cauza unor defecțiuni tehnice, sau probleme personale, membrii comisiei nu se vor putea conecta online, au posibilitatea de a-și transmite opinia/decizia, eventualele observații, în scris, pe email, în termen de maxim trei zile de la data ședinței[footnoteRef:1]. Secretarul comisiei va consemna în procesul verbal de ședință atât observațiile exprimate direct în cadrul ședinței întrunite online cât și observațiile transmise pe email în termen de maxim trei zile de la data întrunirii ședinței. [1:  Se calculează trei zile ulterioare zilei în care a avut loc ședința propiu-zisă astfel: spre exemplu, dacă ședința are loc în data de 1 a lunii, membrii comisiei au posibilitatea să transmită, în scris, pe email, observații, către secretarul comisiei sau către arhitectul șef, inclusiv în datele de 2, 3 și 4 ale lunii.] 

În cazul în care, în urma convocării, a ședinței online și a observațiilor transmise de mebrii comisiei în termen de maxim trei zile de la data convocării, nu se intrunește cvorumul necesar, sedința se amană, reluandu-se procedura de convocare. 
Art. 6.8.  Susținerea documentațiilor se va realiza obligatoriu de șeful de proiect / autorul / coordonatorul de proiect. 
Art. 6.9. Se pot prezenta în ședință numai documentații de amenajare a teritoriului și urbanism complete, întocmite în conformitate cu prevederile normative în vigoare și pentru care s-au obtinut avizele conform legislației in vigoare privind avizarea documentatiilor de urbanism și toate avizele și studiile solicitate prin ,,Certificatul de urbanism’’.  
Art. 6.10. Prin excepție de la articolul 6.9. din documentațiile prezentate în cadrul ședinței pot lipsi maxim două avize dar acestea nu pot fi avizul Agenției pentru protecția Mediului Argeș sau avizul Direcției Județene pentru Cultură Argeș, în cazul în care acestea au fost solicitate prin certificatul de urbanism.  
Art. 6.11. Pentru a putea fi analizate în ședință, documentațiile de amenajarea teritoriului și urbanism vor fi înregistrate la Primaria Municipiului Câmpulung cu cel puțin șapte zile lucrătoare înainte de data ședinței.  
Art. 6.12. Se pot prezenta în Comisia tehnică de amenajare a teritoriului şi urbanism și documentații  în curs de elaborare cu scop de consultare, dar acestea nu pot fi supuse aprobării membrilor comisiei decât ulterior, într-o formă definitivată, conform articolelor 6.9 și 6.10 ale prezentului regulament..  
Art. 6.13. Procedura de avizare în comisie: 
(1) Comisia tehnică de amenajare a teritoriului şi urbanism poate propune emiterea unui aviz valabil (favorabil/ nefavorabil), prin votul majoritații membrilor prezenți sau care și-au exprimat votul prin email, în maxim 3 zile de la data întrunirii ședinței, cu specificarea clară a opțiunii (favorabilă / nefavorabilă). 
(2) Suplimentarea ordinii de zi se poate face numai pe probleme urgente, care nu pot fi amânate pana la ședința următoare, la propunerea primarului sau arhitectului șef. 
(3) Documentatiile, ce au fost primite, în prealabil, pe email și consultate de către membrii comisiei până la data ședinței, vor fi prezentate doar oral, succinct, de beneficiar, proiectant sau orice altă persoană implicată în investiția respectivă. 
(4) Membrii comisiei pot solicita detalierea oricaror elemente din documentație, astfel încât deliberarea să se fundamenteze pe informații cât mai complete. 
(5) Membrii comisiei care au calitatea de autor/coautor al documentației prezentate, coordonator, conducator, sau să aiba interese patrimoniale asupra documentațiilor analizate, pot participa la ședință în calitate de membru cu drept de vot al altor documentații prezentate la ședință, dar se nu vor participa la vot în cazul acestor documentații și nu vor fi luați în calcul la stabilirea cvorumului necesar defășurării ședinței, precum și nu vor lua parte la dezbaterile asupra lucrării.
Art. 6.14. (1) După analizarea în ședință, precum și pe parcursul următoarelor trei zile, după caz, a documentațiilor prezentate, comisia avizează, respinge sau face diverse observații pe care le consideră oportune, toate acestea urmând a fi consemnate în procesul verbal de ședință de către persoana ce asigură secretariatul. 
(2) Hotărarea comisiei se adoptă cu jumătate plus 1 din membrii cu drept de vot ce și-au exprimat opinia pe parcursul ședinței sau pe parcursul următoarelor trei zile, prin intermediul emailului, și se consemnează în procesul verbal al ședinței. 
Art. 6.15. Comisia poate propune avizarea documentației susținute, cu condiții. În acest caz se va stabili un termen pentru completare. Dacă în termenul prevăzut documentațiile nu se completează sau nu îndeplinesc toate condițiile, avizul nu se emite, documentațiile urmând să se prezinte din nou, într-o ședință ulterioară, doar după îndeplinirea acestora. Completările vor fi depuse la registratura general a primăriei, în atenția secretariatului C.T.A.T.U., iar în acest caz, modul de îndeplinire al condițiilor impuse fiind verificat de către Arhitectul-Șef.
Art. 6.16. Ședințele comisiei se consemnează în procese verbale înregistrate în registrul general de intrari-iesiri al Primariei Municipiului Câmpulung. Procesele verbale se semnează de toți membrii prezenți la ședință și de către proiectanții care prezintă documentația în ședința respectivă. 
Art. 6.17. În cazul documentațiilor propuse spre neavizare sau amânate în vederea unor completări, se vor comunica motivele restituirii/amânarii în termen de maxim 30 de zile de la data ședinței. 
Art. 6.18.  (1) Procesele verbale încheiate în urma ședinței comisiei vor cuprinde: număr de ordine, data ședinței, solicitarea, inițiatorul documentației, proiectantul, date de identificare, baza legală în cadrul căreia au fost formulate observațiile, recomandarile membrilor comisiei și concluziile Comisiei tehnice de amenajare a teritoriului şi urbanism. În baza concluziilor se întocmește avizul arhitectului șef care poate fi favorabil sau nefavorabil, de consultare, de principiu sau adresă de comunicare.  Avizele arhitectului șef sunt definitive si nu pot fi modificate decat prin reanalizarea lor în comisie și emiterea unui nou aviz. 
(2) Piesele scrise și desenate ale documentațiilor avizate vor fi vizate spre neschimbare și semnate de Arhitectul-Șef, după introducerea tuturor condițiilor, dacă e cazul. 
Art. 6.19. Documentațiile avizate vor fi monitorizate, prin introducerea într-un registru de evidență a avizelor emise în care vor fi inscrise: numarul avizului, tipul documentației supuse avizării, adresa imobilului, numele și prenumele inițiatorului, data eliberării avizului, numele și prenumele persoanei care solicită eliberarea avizului și semnatura de primire.  
Art. 6.20. Avizul arhitetului șef, fundamentat pe observațiile comisiei tehnice de urbanism, se redactează în două exemplare:
- unul (însoțit de un exemplar din documentația vizată pentru neschimbare: studii de fundamentare, piese scrise și piese desenate, avize solicitate prin certificatul de urbanism) se va înmâna inițiatorului/ beneficiarului documentației, iar celălalt va ramane în arhiva Primăriei Municipiului Câmpulung. 
Art. 6.21. În situația avizului nefavorabil cu recomandări inițiatorul poate redepune documentația modificată cu un nou număr de înregistrare și cu plata taxei pentru aviz pentru o nouă analiză în Comisia tehnică de amenajare a teritoriului şi urbanism.  
Art. 6.22. În situația avizului favorabil dar cu completări inițiatorul va primi un termen limită în care pot fi aduse completările respective, fără a mai  fi necesar un nou număr de înregistrare și fără plata taxei pentru o noua analiză în Comisia tehnică de amenajare a teritoriului şi urbanism.  
Art. 6.23.  
(1) Comisia tehnică de amenajare a teritoriului şi urbanism face recomandări și/sau  impune condiții ce vor fi făcute cunoscute inițiatorilor si proiectanților documentațiilor și de care arhitectul șef va ține cont în luarea deciziei privind emiterea avizului favorabil sau nefavorabil. 
(2) Comisia poate recomanda arhitectului șef solicitarea de completări şi se poate amâna, în acest caz, luarea unei decizii în procesul de avizare pană la rezolvarea aspectelor neclare. 
(3) Documentațiile de urbanism la faza de avizare care sunt incomplete și nu sunt însotite de avizele/acordurile emise in prealabil de organismele teritoriale interesate și nu respectă condițiile impuse de legislatia in vigoare nu vor fi supuse analizei pentru obținerea avizului CTATU. Aceste aspecte vor fi comunicate inițiatorului/beneficiarului în termen de 30 zile lucrătoare de la data depunerii documentației. 
(4) Proiectanții documentațiilor au obligația să fie prezenți, online, la ședința CTATU pentru a susține în fata comisiei documentația propusă; în situația în care, din motive obiective, proiectantul nu poate participa la ședință, se poate delega un înlocuitor sau comisia poate să-și transmit observațiile pe baza documentației depuse și primită, în prealabil pe email.  

Art. 6.23.  Circuitul documentațiilor de urbanism propuse pentru avizare va fi următorul:  
· documentația întocmită în conformitate cu prevederile normative în vigoare (2 exemplare din documentație pe hartie și în format electronic inclusiv planul de situație prezentat pentru avizare la OCPI, însoșită de o solicitare scrisă a beneficiarului, de dovada plătii taxei de aviz, de dovada achitării taxei RUR, de avizele necesare conform legislației în vigoare de avizare a documentațiilor de urbanism și de avizele /studiile solicitate prin ,,Certificatul de urbanism’’) se depune la registratura Primăriei Municipiului Câmpulung. 
· documentația va fi direcționată către Directia Tehnică și Urbanism – Arhitectului-Șef și va fi transmisă secretariatului tehnic al Comisiei tehnice de amenajare a teritoriului şi urbanism.  
 
7. Atribuțiile secretariatului 
Art. 7.1. Comisia tehnică de amenajare a teritoriului şi urbanism lucrează printr-un secretariat tehnic din cadrul Direcției de Urbanism, a cărui activitate este coordonată de arhitectul șef.

Art. 7.2. Secretariatul tehnic are următoarele atribuții:  
(1) primește, studiază, analizează documentațiile supuse avizării, pentru stabilirea unui punct de vedere asupra calitații si legalității acestora și editează referatele de verificare care vor însoți fiecare documentație în parte;  
(2) întocmeste adresele de returnare în care se vor menționa motivele returnării și returnează inițiatorilor/proiectanților documentațiile care sunt incomplete, nu respectă condițiile impuse de legislația în vigoare privind avizarea documentațiilor de urbanism si nu sunt însoțite de avizele/acordurile emise în prealabil de organismele teritoriale interesate solicitate prin certificatul de urbanism;  
(3) după verificarea documentațiilor, din punct de vedere al metodologiei de elaborare si cadrului-continut, întocmește lista cu lucrările propuse pentru avizare; 
(4) invita membrii comisiei cu cel puțin 5 (trei) zile lucratoare inainte de data intrunirii comisiei, stabilită de către primarul sau arhitectul șef și le transmite, pe email, spre studiere, documentațiile supuse dezbaterii;  
(5) consemnează procesul verbal al ședintei de avizare a Comisiei tehnice de amenajare a teritoriului şi urbanism; în procesul verbal se vor menționa observațiile membrilor comisiei, precum și opiniile diferite, motivate ale membrilor comisiei. 
(6) urmărește împreună cu Arhitectul-Șef preluarea în documentațiile de urbanism a observațiilor membrilor comisiei;  
(7) completează registrul de evidență a avizelor emise, asigură evidența și arhivarea documentațiilor supuse analizei Comisiei tehnice de amenajare a teritoriului şi urbanism; 
(8) transmite la inițiatorii documentatiilor, avizele emise de Comisia tehnică de amenajarea teritoriului şi urbanism însoțite de un exemplar din documentația vizată pentru neschimbare; 

8. Dispoziții finale 
(1) Avizele arhitectului șef, fundamentate pe observațiile membrilor comisiei, vor fi eliberate cu sau fară condiții.  
(2) Primarul sau Arhitectul Șef poate propune Consiliului Local al Primariei Municipiului Câmpulung, modificarea componenței Comisiei tehnice de amenajare a teritoriului şi urbanism și/sau a regulamentului, în baza reglementărilor în vigoare la acea dată. 
(3) Anexa nr. 1 – 4 fac parte integrantă din prezentul regulament. 
 
 
      




	Direcția tehnică și Urbanism,
Arhitect șef
Ionuț – Florin PESCARU

























Anexa 1 la regulament 
  



DOCUMENTELE NECESARE EMITERII AVIZULUI FAVORABIL AL C.T.A.T.U.
DIN CADRUL
PRIMARIEI MUNICIPIULUI CÂMPULUNG



 
· Adresa de inaintare a documentatiei privind solicitarea de obtinere a avizului CTATU;
· Dovada achitării taxei aviz CTATU; 
· Documentatia ( PUZ / PUD ) prezentata pe suport de hartie (doua exemplare in original intocmită si semnată de persoane autorizate) și pe suport electronic (pentru prezentare la sedinta CTATU), va conține obligatoriu întocmită "Ghid privind metodologia de elaborare și conținutul-cadru al planului urbanistic zonal" - Indicativ GM-010-2000, ORDINUL nr. 37/N din 8 iunie 2000 pentru aprobarea reglementării tehnice "Ghid privind metodologia de elaborare şi conţinutul-cadru al planului urbanistic de detaliu", Indicativ: G M 009 – 2000.Certificat de urbanism; 
· Documente privind proprietatea asupra terenului (autentificate);  
· Extras de Carte funciară actualizat la zi;  
· Documentatie cadastrală - plan de amplasament și delimitare a bunului imobil;  
· Plan de situatie pe support topografic vizat O.C.P.I.;  
· Raport privind informarea si consultarea publicului conform Ordinului 2701/2010; 
· Aviz prealabil de oportunitate emis de C.T.A.T.U. pentru faza P.U.Z. ; 
· Avizele/studiile/acordurile/taxele solicitate prin certificatul de urbanism, exemplu: avizele gestionarilor de utilitati, avizul Politiei rutiere, avizul Ministerului Culturii, avizul ANIF, avizul OCPI, avizul SNCFR, avizul Directiei de Drumuri si Poduri, avizul Directiei pentru Agricultura si Dezvoltarii Rurale, avizul Apele Romane, studiu geotehnic, studiu hidrologic, studiu pedologic, taxa avizare PUZ, taxa RUR, e.t.c. 

Nota: Toate avizele nominalizate ptr.,, PLAN URBANISTIC ZONAL / DE DETALIU’’ vor fi depuse în copie, însoțite de planurile vizate spre neschimbare de instituțiile emitente. 
 
 













 

 


Anexa 2 la regulament  
  
Către  PRIMARIA MUNICIPIULUI CÂMPULUNG
 
 
CERERE 
 
Subsemnatul/Subscrisa……………………………………………………………………, CNP/CUI……………………………………, cu domiciliul/sediul……………………….., judet……..…………..strada………………………………………,nr……..……,bl…….
……,sc……..,ap…......tel/fax…………………………………email………………………
………… 
in calitate de beneficiar 
In conformitate cu prevederile art.36 din Legea 350/2001 privind amenajarea teritoriului si urbanismul, cu modificarile si completarile ulterioare, solicit emiterea 
 
 
AVIZULUI  DE  OPORTUNITATE
 
 
În scopul inițierii documentației   P.U.Z.  pentru   obiectivul : 
.…………………………….………………………..………………………………………………… 
………………………………………………………………….…………………………………..…
…………………………………………………………………..……………………………….……
pentru imobilul situat in Municipiul Câmpulung, 
strada……………………………………… 
nr…………., pentru care a fost eliberat avizul de oportunitate ( unde este cazul ) nr……./……………… 
Suprafața terenului  propusă a fi reglementată în P.U.Z.   este de    …………….…..   mp. 

Date de identificare proiectant:…………………………………………………… 
 



 Data: ……..…………………..
  
	 	 	 
 Semnatura: ………….……... 

Către  PRIMARIA MUNICIPIULUI CÂMPULUNG
 
 
CERERE 
 
Subsemnatul/Subscrisa……………………………………………………………………, CNP/CUI……………………………………, cu domiciliul/sediul……………………….., judet……..…………..strada………………………………………,nr……..……,bl…….
……,sc……..,ap…......tel/fax…………………………………email………………………
………… 
in calitate de beneficiar 
In conformitate cu prevederile art.36 din Legea 350/2001 privind amenajarea teritoriului si urbanismul, cu modificarile si completarile ulterioare, solicit emiterea 
 
 
AVIZULUI TEHNIC AL ARHITECTULUI ȘEF
 
 
În scopul aprobării documentației  P.U.Z. / P.U.D. ……………….……………………… 
…………………………………………………………………………..…….….…………………
……………………………………………………………………………..………………………
pentru imobilul situat in Municipiul Câmpulung, 
adresa : ……………………………………………………………………………………………… 
pentru care a fost eliberat avizul de oportunitate (unde este cazul) cu nr ……. /……………… 

În acest sens a fost emis  Certificatul de Urbanism cu  nr    …………./……………… 

 	Suprafata terenului  reglementată în P.U.Z. / P.U.D. este de  …………….…..   mp. 

Date de identificare proiectant:…………………………………………………… 
 
Se anexează în două exemplare piese scrise si desenate format pe hartie, inclusiv – suport electronic , inclus studii/avize/taxe. 
 



 Data………………………..  
	 	 	 
 Semnatura………….…….. 

COMISIA TEHNICA DE AMENAJARE  	DIRECTIA DE URBANISM A TERITORIULUI SI URBANISM
A  MUNICIPIULUI CÂMPULUNG  ARGEȘ


 
AVIZ TEHNIC AL ARHITECTULUI ȘEF 
Nr ………… / ………… 
 
În ședința Comisiei Tehnice de Amenajare a Teritoriului si Urbanism din data de…………………., a fost prezentată documentația :
 P.U.Z. / P.U.D. ……………………………………………………………………………………………………………………………………………………………………………………………………………….
pentru amplasamentul :
………………………………………………………………………………………………………. 
pentru care a fost solicitată emiterea avizului tehnic al arhitectului sef, in conformitate cu prevederile art.22, alin.(2) lit.c din Legea 350/2001 privind amenajarea teritoriului si urbanismul actualizata, cu modificarile si completarile ulterioare și cu avizul de oportunitate cu nr………….. emis de C.T.A.T.U. – Municipiul Câmpulung. 

DENUMIRE DOCUMENTAȚIE : 

PLAN URBANISTIC ZONAL / DE DETALIU   ……………………………………………………….. 
……………………………………………………………………………………………..………
……………………………………………………………………………………………………… 
(solicitat prin Certificatul de Urbanism cu nr…………. emis de Primaria Municipiului Câmpulung) 
 
AMPLASAMENT: Municipiul Câmpulung, 
suprafață………………………………………… adresa:………….....................................................................................................................
  ........................................................................................................................................ 
BENEFICIAR: ……………………………………………………………………………
……….…………………………………………………………………………………… 
PROIECTANT: …………………………………………………………………………
………………………………………………………………………………………… 
În urma discuțiilor purtate în plenul ședintei și consemnate în Procesul Verbal înregistrat cu nr……………………., comisia a apreciat favorabil/nefavorabil fundamentarea din punct de vedere tehnic a documentatiei, urmand ca pentru aprobarea de către Consiliul Local să se respecte urmatoarele : 
………………………………………………………………………………………………
………………………………………………………………………………………………
Se vor respecta prevederile Ordinului nr. 2701/2010 pentru aprobarea Metodologiei de informare si consultare a publicului si prevederile HCL nr. 4/29.01.2015 cu privire la elaborarea sau revizuirea planurilor de amenajarea a teritoriului si de urbanism. 

